Diari Oficial de la Generalitat Valenciana


Sumari del DOGV 8043, del 19-05-2017 (2017/4064)

RESOLUCIÓ de 10 de maig de 2017, del director general de Relacions amb les Corts, per la qual es publica el conveni entre la Generalitat, a través de la Presidència, i l'organisme autònom municipal Junta Local Fallera de Torrent, per a l'organització de cursos de formació de consumidors reconeguts com a experts (CRE).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4064


Data del document
:   10-05-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de maig de 2017, del director general de Relacions amb les Corts, per la qual es publica el conveni entre la Generalitat, a través de la Presidència, i l'organisme autònom municipal Junta Local Fallera de Torrent, per a l'organització de cursos de formació de consumidors reconeguts com a experts (CRE). [2017/4064]  
La Generalitat, a través de la Presidència, i l'organisme autònom municipal Junta Local Fallera de Torrent han subscrit, el dia 14 de març de 2017, el conveni per a l'organització de cursos de formació de Consumidors Reconeguts com a Experts (CRE), i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 10 de maig de 2017 i número 652/2017, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 10 de maig de 2017.- El director general de Relacions amb les Corts: Antonio Torres Salvador.  
  
  
Conveni de col·laboració entre la Presidència de la Generalitat, a través de la Direcció General de l'Agència de Seguretat i Resposta a les Emergències, i l'organisme autònom municipal Junta Local Fallera de Torrent, per a l'organització de cursos de formació de consumidors reconeguts com a experts (CRE).  
  
València, 14 de març de 2017  
  
Reunits  
D'una part, el director general de l'Agència de Seguretat i Resposta a les Emergències, José María Ángel Batalla, habilitat per a la firma i que actua en nom i representació de la Generalitat, en virtut de les facultats que li confereixen el Decret 7/2015, de 29 de juny, del president de la Generalitat, en el qual es determinen les conselleries en què s'organitza l'administració de la Generalitat, el Reglament orgànic i funcional de la Presidència de la Generalitat, aprovat mitjançant el Decret 151/2015, de 18 de setembre, del Consell, i l'article 9.2 de l'Orde conjunta 1/2012, de 18 de gener, de la Conselleria de Turisme, Cultura i Esport i de la Conselleria de Governació, per la qual es regula la formació dels consumidors reconeguts com a experts (CRE) i facultat per a la firma d'aquest conveni per l'Acord del Consell de 24 de febrer de 2017.  
  
D'una altra, Alfred Costa Folgado, president de l'organisme autònom municipal Junta Local Fallera de Torrent, amb CIF número T9598420X, i domicili al carrer Bellido, número 8, 46590, Torrent (València), facultat per a la firma d'aquest conveni en virtut de l'Acord adoptat en el Consell Rector de l'organisme autònom municipal Junta Local Fallera de Torrent en sessió extraordinària celebrada en data 29 de juny de 2016 i el seu certificat de data 21 de setembre de 2016.  
Les parts en la representació que tenen i amb les facultats que els càrrecs respectius els conferixen, es reconeixen capacitat legal suficient per a l'atorgament del present conveni, i a aquest efecte:  
  
Manifesten  
  
I. Que d'acord amb el que disposa l'article 49.1.4 i 30 de l'Estatut d'Autonomia de la Comunitat Valenciana, i també en virtut del que disposa l'article 28.e de la Llei 5/1983, 30 de desembre, del Consell, que atribueix als consellers la potestat reglamentària en les matèries pròpies de la conselleria per mitjà d'ordres, i del que estableixen la disposició final primera del Decret 19/2011, de 4 de març, i els apartats 3 i 4 de la ITC número 18 del Reglament d'articles pirotècnics i cartutxeria, aprovat pel Reial decret 989/2015, de 30 d'octubre, així com en virtut del que disposa l'article 9 de l'Ordre conjunta 1/2012, de 18 de gener, de la Conselleria de Turisme, Cultura i Esport i de la Conselleria de Governació, per la qual es regula la formació dels consumidors reconeguts com a experts, la Presidència de la Generalitat és competent per a la subscripció d'aquest conveni de col·laboració.  
  
  
II. Que la Presidència de la Generalitat, a través de la Direcció General de l'Agència de Seguretat i Resposta a les Emergències, i l'Organisme Autònom Municipal Junta Local Fallera de Torrent, es postulen com a defensors i garants de les tradicions i la cultura valenciana en les manifestacions festives de la Comunitat Valenciana en què s'utilitzen artificis de pirotècnia, inclosos en la ITC núm. 18 del Reial decret 989/2015, de 30 d'octubre, pel qual s'aprova el Reglament d'articles pirotècnics i cartutxeria.  
  
III. Que la Presidència de la Generalitat, a través de la Direcció General de l'Agència de Seguretat i Resposta a les Emergències, i l'Organisme Autònom Municipal Junta Local Fallera de Torrent, s'ajusten a allò que s'ha indicat en la regulació en vigor sobre les manifestacions festives en què s'utilitzen artificis de pirotècnia, inclosos en la ITC núm. 18 del Reial decret 989/2015, de 30 d'octubre, pel qual s'aprova el Reglament d'articles pirotècnics i cartutxeria, als efectes de l'aplicació d'aquest conveni. En concret, caldrà ajustar-se a les normes següents:  
  
Directiva 2013/29/UE, de 12 de juny de 2013, sobre l'harmonització de les legislacions dels estats membres en matèria de comercialització d'articles pirotècnics.  
Reial decret 989/2015, de 30 d'octubre, pel qual s'aprova el Reglament d'articles pirotècnics i cartutxeria (ITC núm. 18).  
Decret 19/2011, de 4 de març, pel qual es reconeix el caràcter religiós, cultural o tradicional de les manifestacions festives celebrades a la Comunitat Valenciana en què s'utilitzen artificis de pirotècnia.  
  
Ordre conjunta 1/2012, de 18 de gener, per la qual es regula la formació dels consumidors reconeguts com a experts (CRE).  
  
IV. Que la Presidència de la Generalitat, a través de la Direcció General de l'Agència de Seguretat i Resposta a les Emergències, promou la realització dels cursos de formació a través d'associacions d'empresaris, entitats culturals, grups de consumidors reconeguts com a experts, ajuntaments, mancomunitats, federacions, associacions, penyes, colles, comissions festeres, entitats i organitzacions equivalents vinculades a les festivitats amb ús d'artificis pirotècnics.   
  
  
V. Que l'Organisme Autònom Municipal Junta Local Fallera de Torrent està vinculat a les festivitats amb ús d'artificis pirotècnics d'acord amb les exigències assenyalades en la normativa en vigor.  
  
  
Per això, atés que ambdues parts han arribat a un acord, subscriuen el present conveni de col·laboració, de conformitat amb les següents  
  
CLÀUSULES  
  
Primera. Objecte  
L'objecte d'aquest conveni és regular la col·laboració entre les parts intervinents per a la realització de cursos dirigits a la formació de consumidors reconeguts com a experts (CRE).  
Per a això, es regeix pel que disposa l'Ordre conjunta 1/2012, de 18 de gener, de la Conselleria de Turisme, Cultura i Esport i de la Conselleria de Governació, per la qual es regula la formació dels consumidors com a experts.  
  
Segona. Obligacions de la Generalitat  
1. Per a la realització dels cursos de formació, la Presidència de la Generalitat, a través de la Direcció General de l'Agència de Seguretat i Resposta a les Emergències, posa a disposició de l'Organisme Autònom Municipal Junta Local Fallera de Torrent, organitzadora dels cursos, una plataforma informàtica l'accés a la qual està disponible a través de l'adreça URL següent:  
 http://www.presidencia.gva.es/web/seguretat/formacioncre.  
  
2. La Presidència de la Generalitat, a través de la Direcció General de l'Agència de Seguretat i Resposta a les Emergències, mantindrà actualitzada la plataforma informàtica creada a aquest efecte i permetrà l'accés a l'entitat firmant d'aquest conveni per a la realització de les actuacions que aquest preveu.   
3. Correspon a la Presidència de la Generalitat, a través de la Direcció General de l'Agència de Seguretat i Resposta a les Emergències, el control i la vigilància del compliment d'aquest conveni de col·laboració, així com la interpretació. No obstant això, cap clàusula d'aquest conveni podrà ser interpretada en un sentit que menyscabe l'exercici de les competències legalment atribuïdes a la Generalitat.  
4. Correspon a la Presidència de la Generalitat, a través de la Direcció General de l'Agència de Seguretat i Resposta a les Emergències, la facultat per a desenvolupar funcions de control i supervisió sobre el temari, exàmens plantejats, assistència d'alumnes als cursos i qualsevol altra qüestió que considere necessària per a la correcta aplicació de la normativa vigent sobre la matèria.  
  
Tercera. Obligacions de l'entitat formativa  
1. L'Organisme Autònom Municipal Junta Local Fallera de Torrent es compromet a l'organització i realització dels cursos de formació per a l'obtenció de la condició de consumidor reconegut com a expert (CRE), i també a la realització de la prova avaluadora.  
  
2. L'Organisme Autònom Municipal Junta Local Fallera de Torrent es compromet a realitzar la gestió dels cursos a través de la plataforma informàtica que la Presidència de la Generalitat, a través de la Direcció General de l'Agència de Seguretat i Resposta a les Emergències, ha posat a la seua disposició.  
3. L'Organisme Autònom Municipal Junta Local Fallera de Torrent haurà de disposar, per a la impartició dels cursos de formació, de formadors degudament acreditats, i haurà de comunicar a la Presidència de la Generalitat, Direcció General de l'Agència de Seguretat i Resposta a les Emergències, a través de l'adreça electrònica següent tphpjqhtsai@snb.re, el nom, cognoms i DNI dels formadors, amb una antelació de 15 dies naturals respecte a l'inici del curs.  
4. Els formadors de l'Organisme Autònom Municipal Junta Local Fallera de Torrent hauran de tindre la condició de responsable de grup CRE, i seran els encarregats d'impartir els cursos de formació.  
5. L'Organisme Autònom Municipal Junta Local Fallera de Torrent, organitzadora dels cursos de formació, a través del seu formador, haurà d'indicar en la plataforma informàtica de la Presidència de la Generalitat, Direcció General de l'Agència de Seguretat i Resposta a les Emergències, amb un termini de cinc dies naturals previs a la iniciació del curs, els aspectes següents: data del curs, seu, municipi de realització i modalitat/s de formació.  
6. En el cas que en un curs de formació s'integren alumnes menors d'edat i en tot cas amb una edat mínima de 8 anys, serà requisit imprescindible l'obtenció prèvia i escrita per part de l'Organisme Autònom Municipal Junta Local Fallera de Torrent, organitzadora del curs de formació, de la corresponent autorització dels pares o tutors. Aquesta autorització haurà de ser custodiada per l'entitat formativa.  
  
7. L'accés a la plataforma informàtica requerirà l'ús d'un certificat digital expedit per l'Agència de Certificació de la Comunitat Valenciana (ACCV).  
8. El contingut dels cursos de formació a impartir per l'Organisme Autònom Municipal Junta Local Fallera de Torrent s'adequarà al contingut mínim següent:  
- Nocions històriques i antropològiques bàsiques sobre les manifestacions festives indicades en l'article 1.2 de l'Ordre 1/2012, de 18 de gener, per la qual es regula la formació dels consumidors reconeguts com a experts (CRE).  
?Informació sobre els articles pirotècnics a utilitzar en les manifestacions festives.  
Funcionament dels artificis que s'hagen d'utilitzar.  
Utilització correcta en les dites manifestacions.  
Riscos derivats de la seua utilització.  
Mesures de prevenció específiques.  
?Coneixements sobre el desenvolupament de les manifestacions festives.  
Delimitació de l'àrea de les manifestacions festives.  
Delimitació de l'àrea de seguretat, si és el cas.  
Requisits per a l'accés a les manifestacions festives.  
?Mesures de seguretat i emergència.  
Mesures de seguretat establides per al desenvolupament de les manifestacions festives.  
Procediments d'actuació en cas d'accident.  
?Procediments de recepció i devolució dels articles pirotècnics.  
  
?Tractament d'articles fallits.  
9. L'Organisme Autònom Municipal Junta Local Fallera de Torrent, organitzadora del curs de formació, garantirà que els alumnes que participen en la prova avaluadora hagen assistit almenys al 85 % del curs, i també que el contingut d'aquesta s'adeqüe als continguts tractats en el curs.  
10. El formador haurà d'incorporar a la plataforma informàtica el resultat obtingut pels alumnes en la prova realitzada. El resultat haurà de reflectir la qualificació d'apte o no apte.  
  
Quarta. Àmbit territorial  
La realització de l'activitat objecte d'aquest conveni de col·laboració queda circumscrit a l'àmbit territorial de la Comunitat Valenciana.  
  
Cinquena. Règim jurídic  
El present conveni té naturalesa administrativa i es regirà pel que disposa el capítol VI del títol preliminar de la Llei 40/2015, d'1 d'octubre, de règim jurídic del sector públic, que regula els convenis en els articles 47 i següents. Igualment, hi resulta aplicable el que es disposa en l'ordre conjunta 1/2012, de 18 de gener, de la Conselleria de Turisme, Cultura i Esport i de la Conselleria de Governació, així com en el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Les qüestions litigioses que puguen suscitar-se entre les parts respecte d'aquest conveni se sotmetran a la jurisdicció competent.  
  
Sisena. Vigència  
El present conveni entrarà en vigor el dia de la firma, i tindrà una duració de quatre anys. Les parts podran acordar-ne, unànimement, en qualsevol moment abans de la finalització del termini anterior, la pròrroga per un període de fins a quatre anys addicionals o l'extinció.  
  
Setena. Causes de resolució  
Són també causes de resolució del conveni:  
a) El transcurs del termini de vigència del conveni sense que se n'haja acordat la pròrroga.  
b) L'acord unànime de tots els firmants.  
c) L'incompliment de les obligacions i els compromisos assumits per part d'algun dels firmants.  
d) La impossibilitat sobrevinguda de l'objecte del conveni.  
e) Per decisió judicial declaratòria de la nul·litat del conveni.  
f) Per qualsevol altra causa diferent de les anteriors prevista en aquest conveni o en la llei.  
En els supòsits de resolució d'aquest conveni per les causes anteriorment esmentades, les parts podran acordar la continuació i/o la finalització d'aquelles actuacions en curs d'execució que consideren oportunes, establint un termini improrrogable per a la seua finalització.  
  
Huitena. No-incidència de despesa  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se per a executar-lo i desenvolupar-lo, no podran comportar obligacions econòmiques per a la Generalitat i, en tot cas, s'haurà d'atendre amb els seus mitjans personals i materials.  
Com a prova de conformitat amb tot l'anterior i perquè així conste, les parts intervinents firmen aquest conveni, en doble exemplar, al lloc i en la data indicats.  
  
El director general de l'Agència de Seguretat i Resposta a les Emergències: José María Ángel Batalla.  
El president de l- organisme autònom municipal Junta Local Fallera de Torrent: Alfred Costa Folgado.